Faktaboks: Hvad er forskellen på internetpaneler og telefoninterview?

Ved brug af et telefoninterview ringes der op til folk. Denne metode bruger Voxmeter. Fordelen er, at man på den måde kan nå mennesker, som typisk ikke deltager i internetpaneler. Dog bliver fordelen efterhånden mindre, da der er færre og færre, der tager telefonen.

Brug af internetpaneler er mere anvendt, og her inviteres respondenten til at svare på spørgsmål på analyseinstituttets hjemmeside. Denne metode bruger YouGov. På den måde kan respondenten fx optjene point eller deltage i en konkurrence. Respondentens besvarelser vægtes ofte i forhold til en række baggrundsvariable.

Konsekvensen af de forskellige metoder er, at respondenterne også er forskellige. De fleste analyseinstitutter mixer derfor metoderne for at få et mere repræsentativt resultat. F.eks. gør Megafon bl.a. brug af såkaldte ”IT-kombi” undersøgelser, som er en blanding af web- og telefoninterview.

Kilde: Erik Gahner Larsen, www.megafon.dk